title: Komisijas Īstenošanas regula (ES) Nr. 317/2011 ( 2011. gada 31. marts ), ar ko 147. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban

text:
               1.4.2011

               LV

               Eiropas Savienības Oficiālais Vēstnesis

               L 86/63

         KOMISIJAS ĪSTENOŠANAS REGULA (ES) Nr. 317/2011
   (2011. gada 31. marts),
   ar ko 147. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu (1), un jo īpaši tās 7. panta 1. punkta a) apakšpunktu un 7.a panta 1. punktu,
   tā kā:

               (1)

               Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja 2011. gada 23. martā nolēma pievienot vienu fizisko personu to personu, grupu un organizāciju sarakstam, uz kurām jāattiecina līdzekļu un saimniecisko resursu iesaldēšana.

               (3)

               Tāpēc attiecīgi jāatjaunina Regulas (EK) Nr. 881/2002 I pielikums.

               (4)

               Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza, kā noteikts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 31. martā

            Komisijas un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikuma sadaļā “Fiziskās personas” pievieno šādu ierakstu:

         “Ibrahim Hassan Tali Al-Asiri
             (alias a) Ibrahim Hassan Tali Asiri; b) Ibrahim Hasan Talea Aseeri; c) Ibrahim Hassan al-Asiri; d) Ibrahim Hasan Tali Asiri; e) Ibrahim Hassan Tali Assiri; f) Ibrahim Hasan Tali’A ’Asiri; g) Ibrahim Hasan Tali al-’Asiri; h) Ibrahim al-’Asiri; i) Ibrahim Hassan Al Asiri; j) Abu Saleh; k) Abosslah; l) Abu-Salaah). Adrese: Jemena. Dzimšanas datums: a) 19.4.1982.; b) 18.4.1982.; c) 24.6.1402. (pēc Hidžras kalendāra). Dzimšanas vieta: Rijāda, Saūda Arābija. Valstspiederība: Saūda Arābijas. Pases Nr.: F654645 (Saūda Arābijas pases numurs, izdota 30.4.2005., derīga līdz 7.3.2010., izdošanas datums pēc Hidžras kalendāra 24.6.1426., pēc Hidžras kalendāra derīga līdz 21.3.1431.). Valsts identifikācijas Nr.: 1028745097 (Saūda Arābijas iedzīvotāja identifikācijas numurs). Papildu informācija: a) Al-Qaida operatīvais darbinieks un galvenais bumbu izgatavotājs Arābijas pussalā; b) tiek uzskatīts, ka kopš 2011. gada marta slēpjas Jemenā; c) Saūda Arābija ir izsludinājusi meklēšanā; d) Interpol par viņu ir izdevis Oranžo paziņojumu (lieta #2009/52/OS/CCC, #81); e) saistīts ar Nasir ’abd-al-Karim ’Abdullah Al-Wahishi, Said Ali al-Shihri, Qasim Yahya Mahdi al-Rimi un Anwar Nasser Abdulla Al-Aulaqi. Regulas 2.a panta 4. punkta b) apakšpunktā noteiktā diena: 24.3.2011.”


title: Padomes Īstenošanas regula (ES) Nr. 77/2010 ( 2010. gada 19. janvāris ), ar kuru groza Regulu (EK) Nr. 452/2007, ar ko piemēro galīgo antidempinga maksājumu tādu gludināmo dēļu importam, kuru izcelsme, inter alia , ir Ķīnas Tautas Republikā

text:
               28.1.2010

               LV

               Eiropas Savienības Oficiālais Vēstnesis

               L 24/1

         PADOMES ĪSTENOŠANAS REGULA (ES) Nr. 77/2010
   (2010. gada 19. janvāris),
   ar kuru groza Regulu (EK) Nr. 452/2007, ar ko piemēro galīgo antidempinga maksājumu tādu gludināmo dēļu importam, kuru izcelsme, inter alia, ir Ķīnas Tautas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 1225/2009 (2009. gada 30. novembris) par aizsardzību pret importu par dempinga cenām no valstīm, kas nav Eiropas Kopienas dalībvalstis (1), ar kuru atceļ Padomes Regulu (EK) Nr. 384/96 (1995. gada 22. decembris) par aizsardzību pret importu par dempinga cenām no valstīm, kas nav Eiropas Kopienas dalībvalstis (2) (“pamatregula”), un jo īpaši Regulas (EK) Nr. 1225/2009 11. panta 4. punktu,
   ņemot vērā priekšlikumu, ko Komisija iesniedza pēc apspriešanās ar Padomdevēju komiteju,
   tā kā:
   A.   SPĒKĀ ESOŠIE PASĀKUMI

               (1)

               Patlaban spēkā esošie pasākumi attiecībā uz tādu gludināmo dēļu importu, kuru izcelsme, inter alia, ir Ķīnas Tautas Republikā (ĶTR), ir galīgie antidempinga maksājumi, kas uzlikti ar Padomes Regulu (EK) Nr. 452/2007 (3). Saskaņā ar minēto regulu antidempinga maksājumi tika uzlikti arī Ukrainas izcelsmes gludināmo dēļu importam.

         B.   PAŠREIZĒJĀ IZMEKLĒŠANA

   1.   Pārskatīšanas pieprasījums

               (2)

               Šo pārskatīšanu saistībā ar jaunu eksportētāju sāka, pamatojoties uz iesniegto pieprasījumu un informāciju, ko sniedza ĶTR eksportētājs Greenwood Houseware (Zhuhai) Ltd (“Greenwood Houseware” jeb “pieprasījuma iesniedzējs”). Pieprasījuma iesniedzējs apgalvoja, ka tas nav saistīts ne ar vienu no ĶTR ražotājiem eksportētājiem, kuriem piemēro spēkā esošos antidempinga pasākumus attiecībā uz gludināmajiem dēļiem. Turklāt tas apgalvoja, ka nav eksportējis gludināmos dēļus uz Kopienu sākotnējās izmeklēšanas periodā (“sākotnējā IP”, t. i., laikā no 2005. gada 1. janvāra līdz 2005. gada 31. decembrim), bet sācis tos eksportēt uz Savienību pēc tam.

         2.   Pārskatīšanas sākšana saistībā ar “jaunu eksportētāju”

               (3)

               Komisija pārbaudīja pieprasījuma iesniedzēja sniegtos pierādījumus un atzina tos par pietiekamiem, lai sāktu pārskatīšanu saskaņā ar pamatregulas 11. panta 4. punktu. Apspriedusies ar Padomdevēju komiteju un devusi iespēju Savienības ražošanas nozarei iesniegt komentārus, Komisija ar Regulu (EK) Nr. 356/2009 (4) sāka pārskatīt Regulu (EK) Nr. 452/2007 attiecībā uz pieprasījuma iesniedzēju un sāka izmeklēšanu.

               (4)

               Atbilstīgi Komisijas regulai, ar kuru sāka pārskatīšanu, tika atcelts antidempinga maksājums 38,1 %, kas pieprasījuma iesniedzēja ražoto gludināmo dēļu importam bija piemērots ar Regulu (EK) Nr. 452/2007. Vienlaikus atbilstīgi pamatregulas 14. panta 5. punktam muitas dienestiem uzdeva veikt attiecīgus pasākumus, lai reģistrētu šādu importu.

         3.   Attiecīgais ražojums

               (5)

               Ražojums, uz ko attiecās šī pārskatīšana, ir tas pats, uz ko attiecās izmeklēšana, kuras rezultātā ieviesa spēkā esošos pasākumus, kas, inter alia, attiecas uz ĶTR izcelsmes gludināmo dēļu importu, proti, gludināmie dēļi, iebūvēti vai neiebūvēti, ar tvaiku uzsūcošu virsmu vai bez tās un/vai ar uzkarstošu virsmu vai bez tās, ietverot gludināmo dēli piedurknēm un svarīgākās daļas, proti, kājas, virsmu un metāla rāmi, ko pašlaik klasificē ar KN kodiem ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 un ex 8516 90 00, ar izcelsmi ĶTR.

         4.   Personas, uz kurām attiecas procedūra

               (6)

               Komisija oficiāli paziņoja pieprasījuma iesniedzējam, Savienības ražošanas nozarei ar tās pārstāvju starpniecību un eksportētājvalsts pārstāvjiem par pārskatīšanas sākšanu. Ieinteresētajām personām bija dota iespēja rakstiski darīt zināmu savu viedokli un tikt uzklausītām.

               (7)

               Komisija arī nosūtīja pieprasījuma iesniedzējam tirgus ekonomikas režīma/individuālā režīma (“TER/IR”) pieprasījuma veidlapu un anketu un šim nolūkam atvēlētajā termiņā saņēma atbildes.

               (8)

               Komisija pieprasīja un pārbaudīja visu informāciju, kuru tā uzskatīja par vajadzīgu TER/IR vajadzībām un dempinga noteikšanai. Tika veikti šādi pārbaudes apmeklējumi:

                           a)

                           ĶTR ražotājs eksportētājs:

                              Greenwood Houseware (Zhuhai) Ltd, Ķīnas Tautas Republika;

                           b)

                           ar ražotāju eksportētāju saistīti uzņēmumi:

                              Brabantia S&S, Honkonga,

                              Brabantia S&L Belgium NV, Overpelta, Beļģija,

                              Brabantia Belgium NV, Overpelta, Beļģija,

                              Brabantia International BV, Valkensvārde, Nīderlande,

                              Brabantia Branding BV, Valkensvārde, Nīderlande,

                              Brabantia Export, Valkensvārde, Nīderlande,

                              Brabantia S&L (UK) Ltd, Bristole, Apvienotā Karaliste,

                              Brabantia UK Limited, Bristole, Apvienotā Karaliste.

               (9)

               Ievērojot to, ka gadījumā, ja nevarētu piešķirt TER, ĶTR ražotājam eksportētājam būtu jānosaka normālā vērtība, pārbaude, kuras mērķis bija noteikt normālo vērtību, pamatojoties uz Savienības ražotāja datiem, notika šādā uzņēmumā:

                  Vale Mill Ltd, Ročdeila, Apvienotā Karaliste.

         5.   Izmeklēšanas periods

               (10)

               Dempinga izmeklēšana aptvēra laikposmu no 2007. gada 1. oktobra līdz 2009. gada 31. martam (“izmeklēšanas periods” jeb “IP”). Izvēlējās 18 mēnešus ilgu izmeklēšanas periodu, lai datus varētu izmantot arī vienlaikus notiekošajā izmeklēšanā, kas attiecās uz kompensācijām pieprasījuma iesniedzējam.

         C.   IZMEKLĒŠANAS REZULTĀTI

   1.   Atzīšana par “jaunu eksportētāju”

               (11)

               Izmeklēšanā tika apstiprināts, ka pieprasījuma iesniedzējs nav eksportējis attiecīgo ražojumu sākotnējā IP un ka tas sācis eksportēt uz Savienību pēc minētā laikposma. Sākotnējās izmeklēšanas periodā ar pieprasījuma iesniedzēju saistīts tirdzniecības uzņēmums eksportēja gludināmos dēļus, kas bija iepirkti no cita Ķīnas ražotāja. Taču tā bija tikai tirdzniecības darbība, kas nav pretrunā ar pamatregulas 11. panta 4. punktu.

               (12)

               Turklāt pieprasījuma iesniedzējs spēja pierādīt, ka tas nav saistīts ne ar vienu no ĶTR eksportētājiem vai ražotājiem, uz kuriem attiecas spēkā esošie antidempinga maksājumi par ĶTR izcelsmes gludināmo dēļu importu.

               (13)

               Tāpēc tika apstiprināts, ka pieprasījuma iesniedzējs būtu jāuzskata par jaunu eksportētāju saskaņā ar pamatregulas 11. panta 4. punktu.

         2.   Tirgus ekonomikas režīms

               (14)

               Saskaņā ar pamatregulas 2. panta 7. punkta b) apakšpunktu, veicot antidempinga izmeklēšanu attiecībā uz ĶTR izcelsmes importu, tiem ražotājiem eksportētājiem, kuri pierādījuši, ka tie atbilst pamatregulas 2. panta 7. punkta c) apakšpunktā noteiktajiem kritērijiem, proti, tiek pierādīts, ka attiecībā uz līdzīgā ražojuma ražošanu un pārdošanu šie ražotāji eksportētāji galvenokārt darbojas tirgus ekonomikas apstākļos, normālo vērtību nosaka saskaņā ar pamatregulas 2. panta 1. līdz 6. punktu. Īsumā un ērtākai atsaucei šie kritēriji kopsavilkuma veidā ir izklāstīts turpmāk:

                           1)

                           ar uzņēmējdarbību saistīti lēmumi tiek pieņemti un izmaksas rodas, reaģējot uz tirgus apstākļiem, bez būtiskas valsts iejaukšanās, un izmaksas atspoguļo tirgus vērtības;

                           2)

                           uzņēmumiem ir viena skaidra grāmatvedības uzskaite, kam tiek veikta neatkarīga revīzija saskaņā ar starptautiskajiem grāmatvedības standartiem (“SGS”) un ko izmanto visām vajadzībām;

                           3)

                           nav nozīmīgu izkropļojumu, kas pārņemti no agrākās sistēmas, kurā nebija tirgus ekonomikas;

                           4)

                           juridisko noteiktību un stabilitāti nodrošina likumi par bankrotu un īpašumtiesībām;

                           5)

                           valūtas maiņa tiek veikta pēc tirgus kursa.

               (15)

               Pieprasījuma iesniedzējs pieprasīja TER saskaņā ar pamatregulas 2. panta 7. punkta b) apakšpunktu, un tam lūdza aizpildīt TER pieprasījuma veidlapu. Tas noteiktajā termiņā iesniedza atbildes uz TER pieprasījuma veidlapu.

               (16)

               Komisija apkopoja visu informāciju, ko tā uzskatīja par nepieciešamu, un visu TER pieprasījumā iekļauto informāciju pārbaudīja attiecīgā uzņēmuma telpās.

               (17)

               Tika uzskatīts, ka pieprasījuma iesniedzējam nebūtu jāpiešķir TER, jo tas nav izpildījis pamatregulas 2. panta 7. punkta c) apakšpunktā noteikto otro un trešo kritēriju.

               (18)

               Attiecībā uz 2. kritēriju apmeklējuma laikā konstatēja, ka gan grāmatvedības ierakstos, gan revīzijas laikā nav ievēroti starptautisko grāmatvedības standartu (“SGS”) pamatprincipi un jo īpaši SGS 1 (proti, uzkrājumu princips, kompensēšana, ticamas informācijas par darījumiem trūkums, nepatiesi sniegta pamatinformācija par uzņēmumam piemērojamo nodokļu režīmu), un tas liek šaubīties par uzņēmuma grāmatvedības ticamību. Tāpēc secināja, ka uzņēmums nav demonstrējis atbilstību 2. kritērijam.

               (19)

               Attiecībā uz 3. kritēriju apmeklējuma laikā konstatēja, ka uzņēmums guva labumu no īpašām nodokļu shēmām, kas pārņemtas no ekonomikas sistēmas, kas nav tirgus ekonomika. Apmeklējuma laikā patiešām tika konstatēts, ka izmeklēšanas periodā pieprasījuma iesniedzējs nav maksājis ienākuma nodokli, jo saņēmis atbrīvojumu par pirmajiem diviem peļņas gadiem saskaņā ar īpašu nodokļu programmu, ko piemēro ārvalstu uzņēmumiem (“Divi gadi – 100 %, trīs gadi – 50 %”) un saskaņā ar ko uzņēmumi pirmo divu gadu laikā, kad tie gūst peļņu, ir atbrīvoti no ienākuma nodokļa samaksas, bet nākamo trīs gadu laikā uz tiem attiecas puse no piemērojamās nodokļa likmes (kas noteikta 25 % apmērā), šajā konkrētajā gadījumā atbrīvojumu 50 % apmērā no ienākuma nodokļa likmes uzņēmumam piemēros līdz 2012. gadam. Uzņēmums tika atbrīvots arī no vairākiem citiem nodokļiem, to skaitā no pilsētas labiekārtošanas nodokļa, krastmalas aizsardzības maksājuma, ievedmuitas nodokļa un PVN par iekārtu iegādi. Turklāt izmeklēšanā konstatēja būtiskus pārkāpumus attiecībā uz zemes izmantošanas tiesībām (“ZIT”), kas skar pieprasījuma iesniedzēju, un secināja, ka zemes izmantošanas tiesības neatbilst tirgus ekonomikas nosacījumiem. Ņemot vērā visu iepriekš minēto, tādējādi secināja, ka uzņēmums nav pierādījis atbilstību 3. kritērijam.

               (20)

               Pieprasījuma iesniedzējam un Savienības ražošanas nozarei tika dota iespēja komentēt iepriekš minētos konstatējumus. Savienības ražošanas nozare piekrita iepriekš minētajiem konstatējumiem, bet arī apgalvoja, ka Komisijai būtu bijis jāizvērtē deformēto tērauda cenu ietekme uz Ķīnas tirgu. Attiecībā uz 2. kritēriju pieprasījuma iesniedzējs apgalvoja, ka tas atbilst SGS, un attiecībā uz 3. kritēriju tas iesniedza komentārus un paskaidrojumus par savu nodokļu režīmu un par Komisijas izvirzītajiem jautājumiem attiecībā uz ZIT.

               (21)

               Attiecībā uz Savienības ražošanas nozares komentāriem jānorāda, ka jautājumu par deformētajām tērauda cenām Ķīnas tirgū neizmeklēja, jo attiecībā uz TER atklāja citus nepārprotamus trūkumus. Tādēļ šajā jautājumā nav izdarīts secinājums.

               (22)

               Komisija rūpīgi pārskatīja un pārbaudīja pieprasījuma iesniedzēja komentārus. Attiecībā uz 2. kritēriju sniegtie paskaidrojumi negrozīja faktisko pamatojumu, pēc kura noteica neatbilstības grāmatvedības uzskaitē, savukārt paskaidrojumi par piemērojamajiem SGS noteikumiem tika uzskatīti par nebūtiskiem. Attiecībā uz 3. kritēriju un jo īpaši attiecībā uz aizsardzības maksājumu, muitas nodokli un atbrīvojumiem no PVN ņēma vērā pieprasījuma iesniedzēja paskaidrojumus un sniegto informāciju. Savukārt citi iesniedzēja paskaidrojumi un informācija negrozīja secinājumus par nepārprotamajiem trūkumiem attiecībā uz 3. kritēriju, proti, ka zemes piešķiršana saistīta ar uzņēmuma saistībām, publisko ēku būvniecību bez kompensācijas un ar to, ka ZIT cena laika gaitā nemainās. Ievērojot pārējos nepārprotamos trūkumus, kas attiecas uz 3. kritēriju, šis kritērijs joprojām nav izpildīts.

               (23)

               Pamatojoties uz iepriekš minēto, tika secināts, ka pieprasījuma iesniedzējs nav pierādījis, ka tas atbilst visiem pamatregulas 2. panta 7. punkta c) apakšpunktā noteiktajiem kritērijiem, un tāpēc tam nevarēja piešķirt TER.

         3.   Individuālais režīms

               (24)

               Atbilstīgi pamatregulas 9. panta 5. punktam valstīm, uz kurām attiecas 2. panta 7. punkta a) apakšpunkts, tiek noteikts valsts mēroga maksājums, ja tāds ir, izņemot gadījumus, kad uzņēmumi spēj pierādīt, ka tie atbilst visiem pamatregulas 9. panta 5. punktā noteiktajiem kritērijiem un ka tādējādi tiem var piešķirt IR.

               (25)

               Uzņēmums Greenwood Houseware pieprasīja arī IR – gadījumā, ja tam nepiešķirtu TER.

               (26)

               Pamatojoties uz pieejamo informāciju, konstatēja, ka uzņēmums nav izpildījis pamatregulas 9. panta 5. punktā noteiktās prasības. Tādēļ tika secināts, ka pieprasījuma iesniedzējam nevar piešķirt IR.

         4.   Normālā vērtība

   4.1.   Analogā valsts

               (27)

               Saskaņā ar pamatregulas 2. panta 7. punkta a) apakšpunktu, ja imports ir no valstīm, kurās nav tirgus ekonomikas, un ja nevar piešķirt TER, pamatregulas 2. panta 7. punkta b) apakšpunktā minētajām valstīm normālā vērtība būtu jānosaka, pamatojoties uz cenu vai salikto vērtību kādā analogajā valstī.

               (28)

               Komisija paziņojumā par procedūras sākšanu norādīja, ka tā plāno izmantot Turciju kā piemērotu analogo valsti, lai noteiktu normālo vērtību ĶTR, un aicināja ieinteresētās personas sniegt komentārus. Turcija jau ir izmantota par analogo valsti sākotnējā izmeklēšanā.

               (29)

               Netika saņemti komentāri par to, ka Turcija izvēlēta par analogo valsti normālās vērtības noteikšanai.

               (30)

               Komisija aicināja sadarboties Turcijas ražotājus. Trim Turcijas uzņēmumiem nosūtīja vēstules un attiecīgas anketas. Neviens no šiem uzņēmumiem nedz sadarbojās izmeklēšanā, nedz arī sniedza būtisku informāciju. Komisija vēlreiz sazinājās ar visiem zināmajiem Turcijas ražotājiem, tomēr atbildes nesaņēma. Savienības ražošanas nozare un pieprasījuma iesniedzējs tika informēti par minēto situāciju un lūgti sniegt attiecīgus komentārus par metodēm, ko izmanto trešās valsts, kurā ir tirgus ekonomika, izvēlei. Komentāri netika saņemti.

               (31)

               Ievērojot iepriekš minēto, uzskatīja par atbilstīgu saskaņā ar pamatregulas 2. panta 7. punkta a) apakšpunktu noskaidrot, vai Savienības ražošanas nozare vēlas sadarboties, lai ļautu Komisijai iegūt normālās vērtības noteikšanai nepieciešamo informāciju.

               (32)

               Lai iegūtu normālās vērtības noteikšanai nepieciešamo informāciju, Savienības ražotājiem nosūtīja vēstules un attiecīgas anketas un uzņēmumu Greenwood Houseware aicināja izteikt komentārus.

               (33)

               No uzņēmuma Greenwood Houseware netika saņemti komentāri par to, vai no Savienības ražošanas nozares iegūtā informācija būtu izmantojama normālās vērtības noteikšanai.

               (34)

               Viens ražotājs Eiropā savlaicīgi iesniedza visu normālās vērtības noteikšanai vajadzīgo informāciju un piekrita sadarboties izmeklēšanā. Tādēļ normālo vērtību nolēma noteikt uz šīs informācijas pamata.

         4.2.   Normālās vērtības noteikšana

               (35)

               Pēc tam, kad bija nolemts izmantot Savienības ražošanas nozares datus, normālo vērtību aprēķināja, pamatojoties uz informāciju, kas bija pārbaudīta sadarbībā iesaistītā Savienības ražotāja Vale Mill Ltd telpās.

               (36)

               Konstatēja, ka līdzīgā ražojuma pārdevumi vietējā tirgū, ko veicis Savienības ražotājs, salīdzinot ar ĶTR ražotāja eksportētāja veikto attiecīgā ražojuma eksportu uz Savienību, ir reprezentatīvi.

               (37)

               Saskaņā ar pamatregulas 2. panta 7. punkta a) apakšpunktu normālā vērtība, kas attiecas uz ĶTR, tika noteikta, pamatojoties uz pārbaudīto informāciju, kas saņemta no vienīgā sadarbībā iesaistītā Savienības ražotāja, proti, izmantojot cenas, kas Savienības tirgū ir samaksātas vai jāmaksā par salīdzināmiem ražojumu veidiem, kuri pārdoti parastā tirdzniecības apritē, vai izmantojot saliktās vērtības gadījumā, ja vietējā tirgū nav bijis salīdzināmu ražojumu veidu pārdevumu, kas veikti parastā tirdzniecības apritē, proti, pamatojoties uz Savienības ražotāja izgatavoto gludināmo dēļu ražošanas izmaksām un pieskaitot tām samērīgas pārdošanas, vispārējās un administratīvās izmaksas (“PVA izmaksas”) un peļņu. Izmantotā pelņas norma atbilst sākotnējā izmeklēšanā izmantotajai pelņas normai.

         5.   Eksporta cena

               (38)

               Pieprasījuma iesniedzējs visus eksporta pārdevumus uz Savienību veica, izmantojot saistītus tirdzniecības un starpniecības uzņēmumus, kas atrodas gan Savienībā (25 uzņēmumi reģistrēti dažādās Savienības dalībvalstīs), gan ārpus tās (viens uzņēmums reģistrēts Honkongā).

               (39)

               Tā kā visus eksporta pārdevumus uz Savienību veica, izmantojot saistītus tirdzniecības uzņēmumus, eksporta cenas noteica saskaņā ar pamatregulas 2. panta 9. punktu, pamatojoties uz ražojuma cenām, par kādām saistītie tirdzniecības uzņēmumi to pārdeva pirmajam neatkarīgajam pircējam.

               (40)

                  Greenwood Houseware pārdevumiem pirmajam neatkarīgajam pircējam Savienībā izmantoja ļoti daudzus saistītus uzņēmumus. Attiecīgo ražojumu pirmo reizi brīvā apgrozībā Savienībā laida uzņēmums, kas saistīts ar pieprasījuma iesniedzēju, un pēc tam ražojums tika pārdots dažādiem saistītiem uzņēmumiem, kas dažādās Savienības dalībvalstīs pieprasījuma iesniedzēja uzdevumā veica tirdzniecības un citas darbības. Pieprasījuma iesniedzējs pieprasīja antidempinga aprēķinus attiecināt tikai uz tiem darījumiem, kas attiecas uz trim galvenajiem saistītajiem uzņēmumiem, kuri realizē ražojumu Nīderlandē, Apvienotajā Karalistē un Beļģijā, kas veido lielu daļu no tā pārdevumiem Savienībā. Ievērojot saistīto uzņēmumu lielo skaitu un ierobežojumus attiecībā uz izmeklēšanas ilgumu, uzskata, ka konstatējumi par dempingu jābalsta uz iepriekš minētajiem pieprasījuma iesniedzēja galvenajiem noieta tirgiem Savienībā. Komisija pārbaudīja visus ĶTR eksporta pārdevumus, kas veikti caur Honkongu, līdz brīdim, kad attiecīgais ražojums nonāca brīvā apgrozībā Savienībā un tika pārdots dažādiem tirdzniecības uzņēmumiem. Tikai no šā brīža Komisija dempinga novērtējumu attiecināja uz trim galvenajiem tirgiem, kas minēti iepriekš.

               (41)

               Tādēļ saskaņā ar pamatregulas 2. panta 9. punktu eksporta cenas tika iegūtas, pamatojoties uz cenām, par kādām importēto ražojumu pirmo reizi pārdeva tālāk neatkarīgiem pircējiem Nīderlandē, Apvienotajā Karalistē un Beļģijā. Bija jāatskaita visas izmaksas, kas izmeklēšanas periodā radušās laikā starp importēšanu un tālākpārdošanu, to skaitā importētāju uzņēmumu pārdošanas, vispārējās un administratīvās izmaksas. Šīs izmaksas pārbaudīja attiecīgo uzņēmumu apmeklējuma laikā.

               (42)

               Bija jāatskaita arī peļņas normas, kas attiecas uz pieprasījuma iesniedzēja izmeklēšanas periodā veiktajiem darījumiem saistībā ar attiecīgo ražojumu. Šajā sakarā nevarēja izmantot saistīto tirgotāju faktisko peļņu, jo starp ražotāju eksportētāju un saistītajiem tirgotājiem pastāvošās saiknes dēļ šāds peļņas apmērs nebija ticams. Turklāt uzņēmums apmeklējuma laikā paskaidroja, ka tas rentabilitāti parasti neaprēķina tādā veidā, kāds prasīts izmeklēšanā. Tādēļ pieprasījuma iesniedzējs Komisijai ierosināja izmantot parasto peļņas līmeni, kas izmantots iepriekšējā izmeklēšanā. Tādēļ citu skaitļu trūkuma dēļ, kā aprakstīts iepriekš, nolēma izmantot sākotnējā izmeklēšanā izmantoto rentabilitātes rādītāju.

         6.   Salīdzināšana

               (43)

               Saskaņā ar pamatregulas 2. panta 11. un 12. punktu dempinga starpību uzņēmumam Greenwood Houseware noteica, pamatojoties uz vidējās svērtās normālās vērtības un vidējās svērtās eksporta cenas salīdzinājumu katram ražojuma veidam, kā noteikts iepriekš.

               (44)

               Salīdzināšanu veica, pamatojoties uz EXW cenām un tajā pašā tirdzniecības līmenī.

               (45)

               Lai nodrošinātu taisnīgu normālās vērtības un eksporta cenas salīdzinājumu, saskaņā ar pamatregulas 2. panta 10. punktu tika veiktas pienācīgas korekcijas, ņemot vērā atšķirības, kas ietekmē cenas un to salīdzināmību. Attiecīgos un pamatotos gadījumos ņēma vērā atšķirības netiešajos nodokļos, transporta un apdrošināšanas izmaksās, pārkraušanas, iekraušanas, izkraušanas un ar to saistītās izmaksās, iepakojuma izmaksās, kredīta izmaksās, garantiju izmaksās un komisijas maksās.

         7.   Dempinga starpība

               (46)

               Salīdzinājums liecināja par dempingu. Šī dempinga starpība, kas izteikta procentos no neto cenas ar piegādi līdz Eiropas Savienības robežai pirms nodokļu samaksas, ir 22,7 %.

         D.   ANTIDEMPINGA MAKSĀJUMA UZLIKŠANA AR ATPAKAĻEJOŠU DATUMU

               (47)

               Ņemot vērā iepriekš minētos konstatējumus, pieprasījuma iesniedzējam piemērojamais antidempinga maksājums ar atpakaļejošu datumu būtu jāuzliek attiecīgā ražojuma importam, kas bijis pakļauts reģistrācijai saskaņā ar Regulas (EK) Nr. 356/2009 3. pantu.

         E.   INFORMĀCIJAS NODOŠANA ATKLĀTĪBAI

               (48)

               Ieinteresētās personas tika informētas par būtiskajiem faktiem un apsvērumiem, uz kuru pamata tika plānots pieprasījuma iesniedzēja gludināmo dēļu importam piemērot grozītu galīgo antidempinga maksājumu un šo maksājumu ar atpakaļejošu datumu uzlikt reģistrācijai pakļautajam importam.

               (49)

               Visām ieinteresētajām personām tika dota iespēja sniegt komentārus. Komentāri tika izskatīti un attiecīgos gadījumos ņemti vērā, bet tie nebija pietiekami pamatoti, lai grozītu secinājumus.

               (50)

               Šī pārskatīšana nemaina dienu, no kuras saskaņā ar pamatregulas 11. panta 2. punktu vairs nav spēkā ar Regulu (EK) Nr. 452/2007 noteiktie pasākumi,

         IR PIEŅĒMUSI ŠO REGULU.
   1. pants
   Ar šo tabulā Regulas (EK) Nr. 452/2007 1. panta 2. punktā iekļauj šādu ierakstu:

                  “Valsts

                  Ražotājs

                  Maksājuma likme
                  (%)

                     TARIC papildkods

                  ĶTR

                     Greenwood Houseware (Zhuhai) Ltd

                  22,7 (5)

                  A953

   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un tieši piemērojama visās dalībvalstīs.
      Briselē, 2010. gada 19. janvārī

            Padomes vārdā –

            priekšsēdētāja

         E. SALGADO

      (1)  OV L 343, 22.12.2009., 51. lpp.

      (2)  OV L 56, 6.3.1996., 1. lpp.

      (3)  OV L 109, 26.4.2007., 12. lpp.

      (4)  OV L 109, 30.4.2009., 6. lpp.

      (5)  Ar šo uzlikto maksājumu ar atpakaļejošu datumu piemēro attiecīgā ražojuma importam, kas bijis reģistrēts saskaņā ar Komisijas Regulas (EK) Nr. 356/2009 () 3. pantu. Ar šo muitas dienestiem uzdod pārtraukt tāda attiecīgā ražojuma importa reģistrāciju, kura izcelsme ir Ķīnas Tautas Republikā un kuru ražojis uzņēmums Greenwood Houseware (Zhuhai) Ltd.

      (6)  OV L 109, 30.4.2009., 6. lpp.”


title: Padomes Īstenošanas regula (ES) Nr. 577/2014 ( 2014. gada 28. maijs ), ar ko īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
               29.5.2014

               LV

               Eiropas Savienības Oficiālais Vēstnesis

               L 160/7

         PADOMES ĪSTENOŠANAS REGULA (ES) Nr. 577/2014
   (2014. gada 28. maijs),
   ar ko īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tās 14. panta 1. punktu,
   tā kā:

               (1)

               Padome 2014. gada 17. martā pieņēma Regulu (ES) Nr. 269/2014.

               (2)

               Būtu jāgroza informācija par septiņpadsmit personām un divām vienībām, kas ietvertas Regulā (ES) Nr. 269/2014 ietvertajā tādu personu, vienību un struktūru sarakstā, kam piemēro ierobežojošos pasākumus.

               (3)

               Regulas (ES) Nr. 269/2014 I pielikumā būtu jāizdara attiecīgi grozījumi,

         IR PIEŅĒMUSI ŠO REGULU.
   1. pants
   Ar šo Regulas (ES) Nr. 269/2014 I pielikumu groza tā, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 28. maijā

            Padomes vārdā –

            priekšsēdētājs

         E. VENIZELOS

      (1)  OV L 78, 17.3.2014., 6. lpp.

      PIELIKUMS
      Ierakstus attiecībā uz Regulas (ES) Nr. 269/2014 I pielikumā minētajām personām un vienībām aizstāj ar šādiem ierakstiem.
      Personas:

                  Vārds

                  Identifikācijas informācija

                  Sarakstā iekļaušanas pamatojums

                  Sarakstā iekļaušanas datums

                     Vladimir Andreevich Konstantinov

                  (Владимир Андреевич Константинов)

                  Dzimis 1956. gada 19. novembrī;

                     Vladimirovca, Slobozia rajons, Moldovas Republika

                  Kā Krimas Augstākās padomes (Verkhovna Rada ) spīkeram Konstantinov  bija svarīga loma Krimas Augstākās padomes (Verkhovna Rada ) pieņemtajos lēmumos par “referendumu” pret Ukrainas teritoriālo integritāti, un viņš aicināja vēlētājus balsot par Krimas neatkarību.

                  17.3.2014.

                     Pyotr Anatolyevich Zima

                  (Пётр Анатольевич Зима)

                  Dzimis 1965. gada 29. martā

                  “Premjerministrs”Aksyonov2014. gada 3. martā iecēla Zima par Krimas Drošības dienesta (SBU) jauno vadītāju, un Zima pieņēma šo amatu. Viņš ir sniedzis Krievijas Izlūkošanas dienestam (SVR) svarīgu informāciju, tostarp datubāzi. Tajā bija informācija par Euro-Maidan aktīvistiem un Krimas cilvēktiesību aizstāvjiem. Viņam bija svarīga loma tajā, lai neļautu Ukrainas iestādēm kontrolēt Krimas teritoriju.
                  2014. gada 11. martā bijušie Krimas SBU virsnieki paziņoja par neatkarīga Krimas Drošības dienesta izveidi.

                  17.3.2014.

                     Yuriy Gennadyevich Zherebtsov

                  (Юрий Геннадьевич Жеребцов)

                  Dzimis 1965. gada 19. novembrī

                  Krimas Augstākās padomes (Verkhovna Rada) spīkera padomnieks, viens no vadošajiem organizatoriem 2014. gada 16. marta“referendumam” pret Ukrainas teritoriālo integritāti.

                  17.3.2014.

                     Anatoliy Alekseevich Sidorov

                  (Анатолий Алексеевич Сидоров)

                  Dzimis 1958. gada 2. jūlijā

                  Komandieris Krievijas Rietumu militārajam apgabalam, kura vienības ir dislocētas Krimā. Atbildīgs par daļu no to Krievijas militāro spēku klātbūtnes Krimā, kuri apdraud Ukrainas suverenitāti, un ir palīdzējis Krimas iestādēm novērst publiskas demonstrācijas pret “referendumu” un pret pievienošanu Krievijai.

                  17.3.2014.

                     Aleksandr Viktorovich Galkin

                  (Александр Викторович Галкин)

                  Dzimis 1958. gada 22. martā

                  Krievijas Dienvidu militārā apgabala komandieris. Dienvidu militārā apgabala spēki ir dislocēti Krimā. Atbildīgs par daļu no to Krievijas militāro spēku klātbūtnes Krimā, kuri apdraud Ukrainas suverenitāti, un ir palīdzējis Krimas iestādēm novērst publiskas demonstrācijas pret “referendumu” un pret pievienošanu Krievijai.

                     Galkin komandē Melnās jūras floti; spēku pārvietošana uz Krimu lielā mērā ir notikusi no Dienvidu militārā apgabala.

                  17.3.2014.

                     Mikhail Grigoryevich Malyshev

                  (Михаил Григорьевич Малышев)

                  Dzimis 1955. gada 10. oktobrī

                  Krimas vēlēšanu komisijas priekšsēdētājs.
                  Atbildīgs par Krimas “referenduma” administrēšanu. Saskaņā ar Krievijas sistēmu atbildīgs par “referenduma” rezultātu parakstīšanu.

                  21.3.2014.

                     Valery Kirillovich Medvedev

                  (Валерий Кириллович Медведев)

                  Dzimis 1946. gada 21. augustā;
                  Krievijā

                  Atbildīgs par Krimas “referenduma” administrēšanu. Saskaņā ar Krievijas sistēmu atbildīgs par “referenduma” rezultātu parakstīšanu.

                  21.3.2014.

                     Lt. Gen Igor Nikolaevich Turchenyuk

                  (Игорь Николаевич Турченюк)

                  Dzimis 1959. gada 5. decembrī;
                  Kirgīzijā/Osh

                  Faktiskais komandieris Krimas teritorijā dislocētajiem Krievijas spēkiem (kurus Krievija turpina oficiāli dēvēt par “vietējiem pašaizsardzības spēkiem”).

                  21.3.2014.

                     Elena Borisovna Mizulina

                  (Елена Борисовна Мизулина)

                  Dzimusi 1954. gada 9. decembrī;

                     Buy, Kostroma Oblast

                  Ierosinātāja un atbalstītāja nesenajiem likumdošanas priekšlikumiem Krievijā, kas būtu ļāvuši citu valstu reģioniem pievienoties Krievijai bez šo valstu centrālo iestāžu iepriekšējas piekrišanas.

                  21.3.2014.

                     Valeriy Dmitrievich Bolotov

                  (Валерий Дмитриевич Болотов)

                  Dzimis 1970. gada 13. februārī

                     Lugansk Oblast, Ukrainas PSR

                  Viens no separātistu grupējuma“Army of the South-East ” līderiem, kurš ieņēma Drošības dienesta Luganskas reģionālā biroja ēku. Pirms ēkas ieņemšanas Bolotov un viņa līdzzinātāju rīcībā bija ieroči, kurus visdrīzāk nelegāli piegādājusi Krievija un vietējie noziedzīgie grupējumi.

                  29.4.2014.

                     Andriy Yevgenevich Purgin

                  (Андрей Евгеньевич Пургин)

                  Dzimis 1972. gada 26. janvārī

                  “Doņeckas Republikas” vadītājs, separātistu pasākumu aktīvs dalībnieks un organizētājs, “krievu tūristu” pasākumu koordinators Doņeckā. Viens no “Civic Initiative of Donbas for the Eurasian Union ” dibinātajiem.

                  29.4.2014.

                     Sergey Gennadevich Tsyplakov

                  (Сергей Геннадьевич Цыплаков)

                  Dzimis 1983. gada 1. maijā;
                  Doņecka, Ukrainas PSR

                  Viens no ideoloģiski radikālās organizācijas “People's Militia of Donbas” līderiem. Aktīvi piedalījās vairāku valdības ēku ieņemšanā Doņeckas apgabalā.

                  29.4.2014.

                     Igor Vsevolodovich Girkin a.k.a. Igor Strelkov

                  (Игорь Всеволодович Гиркин)

                  Dzimis 1970. gada 17. decembrī;
                  Pases Nr. 4506460961

                  Identificēts kā Krievijas Federācijas Bruņoto spēku Ģenerālštāba Galvenās izlūkošanas pārvaldes (GRU) darbinieks. Bija iesaistīts incidentos Slovjanskā. Viņš ir pašpasludinātā Krimas premjerministra Sergey Aksionovpalīgs drošības jautājumos.

                  29.4.2014.

                     Viacheslav Ponomariov

                     Vyacheslav Vladimirovich Ponomariov

                  (Вячеслав Владимирович Пономарёв)

                  Dzimis 1965. gada 2. maijā;
                  Slavjanska

                  Slavjanskas pašpasludinātais mērs. Ponomarev aicināja Vladimiru Putinu ievest Krievijas bruņotos spēkus, lai aizsargātu pilsētu, un pēc tam viņam lūdza piegādāt ieročus. Ponomarev grupējumam piederošas personas ir bijušas iesaistītas cilvēku nolaupīšanā (viņi sagūstīja Ukrainas reportierus Irma Krat un Simon Ostrovsky, Vice News reportieri. Viņi abi vēlāk tika atbrīvoti. Minētās personas aizturēja militāros novērotājus, kuri bija norīkoti saskaņā ar EDSO Vīnes dokumentu).

                  12.5.2014.

                     Igor Mykolaiovych Bezler

                     Igor Nikolaevich Bezler

                  (Игорь Николаевич Безлер)

                  Dzimis 1965. gada 30. decembrī;
                  Simferopole

                  Viens no Horļivkas pašpasludināto paramilitāro grupējumu vadītājiem. Viņš pārņēma savā kontrolē Ukrainas drošības dienesta Doņeckas reģiona biroja ēku un pēc tam ieņēma Iekšlietu ministrijas rajona pārvaldi Horļivkas pilsētā. Saskaņā ar Ukrainas Drošības dienesta informāciju ir saistīts ar Igor Girkin, kura vadībā viņš bija iesaistīts Horļivkas pilsētas padomes tautas deputāta Volodymyr Rybak slepkavībā.

                  12.5.2014.

                     Oleg Tsariov

                     Oleg Anatolevich Tsariov

                  (Олег Анатолійович Царьов)
                  (Олег Анатольевич Царёв)

                  Dzimis 1970. gada 2. jūnijā;
                  Dņepropetrovska

                  Padomes (Rada) loceklis. Publiski aicinājis izveidot Jaunkrievijas Federālo republiku, ko veidotu Ukrainas dienvidaustrumu reģioni.

                  12.5.2014.

                     Roman Lyagin

                  (Роман Лягин)

                  Dzimis 1980. gada 30. maijā;
                  Doņecka

                  “Doņeckas Tautas republikas” Centrālās vēlēšanu komisijas vadītājs. Aktīvi organizēja 11. maija referendumu par “Doņeckas Tautas republikas” pašnoteikšanos.

                  12.5.2014.

            Vienības:

                  Nosaukums

                  Identifikācijas informācija

                  Sarakstā iekļaušanas pamatojums

                  Sarakstā iekļaušanas datums

                     PJSC Chernomorneftegaz,

                     a.k.a Chornomornaftogaz

                  Prospekt Kirova/per. Sovarkomovskji 52/1 Simferopole, Krima

                  2014. gada 17. martā“Krimas Parlaments” pieņēma rezolūciju, kurā tas paziņoja, ka “Krimas Republikas” vārdā tiek pārņemti uzņēmumam Chernomorneftegaz piederošie aktīvi. Tādējādi Krimas “varas iestādes” šo uzņēmumu faktiski ir konfiscējušas.

                  12.5.2014.

                     Feodosia,

                     a.k.a Feodossyskoje Predprijatije po obespetscheniju nefteproduktami

                  98107, Krima, Feodosiya, Geologicheskaya str. 2.

                  Uzņēmums, kas sniedz jēlnaftas un naftas produktu pārkraušanas pakalpojumus citā kuģī.

                  2014. gada 17. martā“Krimas Parlaments” pieņēma rezolūciju, kurā tas paziņoja, ka “Krimas Republikas” vārdā tiek pārņemti uzņēmumam Feodosia piederošie aktīvi. Tādējādi Krimas “varas iestādes” šo uzņēmumu faktiski ir konfiscējušas.

                  12.5.2014.


title: Komisijas Īstenošanas regula (ES) 2016/32 (2016. gada 14. janvāris), ar kuru galīgo antidempinga maksājumu, kas ar Īstenošanas regulu (ES) 2015/82 noteikts Ķīnas Tautas Republikas izcelsmes citronskābes importam, attiecina arī uz citronskābes importu, kurš nosūtīts no Malaizijas, neatkarīgi no tā, vai tam ir vai nav deklarēta Malaizijas izcelsme

text:
               15.1.2016

               LV

               Eiropas Savienības Oficiālais Vēstnesis

               L 10/3

         KOMISIJAS ĪSTENOŠANAS REGULA (ES) 2016/32
   (2016. gada 14. janvāris),
   ar kuru galīgo antidempinga maksājumu, kas ar Īstenošanas regulu (ES) 2015/82 noteikts Ķīnas Tautas Republikas izcelsmes citronskābes importam, attiecina arī uz citronskābes importu, kurš nosūtīts no Malaizijas, neatkarīgi no tā, vai tam ir vai nav deklarēta Malaizijas izcelsme
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 13. pantu,
   tā kā:
   1.   PROCEDŪRA

   1.1.   Spēkā esošie pasākumi

               (1)

               Padome pēc antidempinga izmeklēšanas (“sākotnējā izmeklēšana”) ar Regulu (EK) Nr. 1193/2008 (2) noteica galīgo antidempinga maksājumu citronskābes importam, kā izcelsme ir Ķīnas Tautas Republikā (“ĶTR”). Pasākumus noteica kā procentuālo maksājumu robežās no 6,6 % līdz 42,7 % (“sākotnējie pasākumi”).

               (2)

               Eiropas Komisija (“Komisija”) ar Lēmumu 2008/899/EK (3) pieņēma cenu saistības, kuras kopīgi piedāvāja septiņi Ķīnas ražotāji eksportētāji vai ražotāju eksportētāju grupas un Ķīnas Metālu, minerālvielu un ķīmisko vielu importētāju un eksportētāju tirdzniecības kamera.

               (3)

               Ar Lēmumu 2012/501/ES (4) Komisija pēc tam atsauca piekrišanu saistībām, kuras bija piedāvājis viens no ražotājiem eksportētājiem, proti, Laiwu Taihe Biochemistry Co. Ltd (“Laiwu”).

               (4)

               Komisija ar Īstenošanas Regulu (ES) 2015/82 (5) pēc termiņbeigu pārskatīšanas un daļējas starpposma pārskatīšanas izmeklēšanas (“iepriekšējās izmeklēšanas”) saskaņā ar pamatregulas 11. panta 2. un 3. punktu saglabāja galīgos pasākumus un grozīja to līmeni. Spēkā esošie galīgie antidempinga maksājumi citronskābes importam, kā izcelsme ir ĶTR, svārstās no 15,3 % līdz 42,7 % (“spēkā esošie pasākumi”).

         1.2.   Attiecīgais ražojums un izmeklējamais ražojums

               (5)

               Attiecīgais ražojums, kas definēts sākotnējā izmeklēšanā, ir ĶTR izcelsmes citronskābe (tostarp trinātrija citrāta dihidrāts), ko pašlaik klasificē ar KN kodiem 2918 14 00 un ex 2918 15 00 (“attiecīgais ražojums”).

               (6)

               Izmeklējamais ražojums ir tāds pats kā iepriekšējā apsvērumā definētais ražojums, taču tas tiek nosūtīts no Malaizijas, neatkarīgi no tā, vai tam ir vai nav deklarēta Malaizijas izcelsme, un to patlaban klasificē ar tādu pašu KN kodu kā attiecīgo ražojumu (“izmeklējamais ražojums”). Izmeklējamā ražojuma Taric kodi ir 2918140010 un 2918150011.

               (7)

               Izmeklēšanā konstatēts, ka iepriekš definētajai citronskābei, kas eksportēta no ĶTR uz Savienību, un citronskābei, kas uz Savienību nosūtīta no Malaizijas, ir vienas un tās pašas fizikālās īpašības, tehniskie parametri un lietošanas veids, tāpēc tie uzskatāmi par līdzīgiem ražojumiem pamatregulas 1. panta 4. punkta nozīmē.

         1.3.   Procedūras sākšanas pamatojums

               (8)

               Komisijas rīcībā ir pietiekami pirmšķietami pierādījumi par to, ka spēkā esošie pasākumi tiek apieti, importējot izmeklējamo ražojumu no Malaizijas.

               (9)

               Komisijas rīcībā esošā informācija liecina, ka pēc tam, kad attiecīgajam ražojumam, kā izklāstīts iepriekš 1.–4. apsvērumā, tika noteikti pasākumi, no Ķīnas Tautas Republikas uz Savienību veiktā eksporta tirdzniecības modelis ir ievērojami mainījies un šādām pārmaiņām nav cita pietiekama iemesla vai ekonomiska pamatojuma kā vien maksājuma noteikšana.

               (10)

               Turklāt Komisijas rīcībā esošie pirmšķietamie pierādījumi liecināja, ka spēkā esošo pasākumu koriģējošā ietekme mazināta gan daudzuma, gan cenas izteiksmē.

               (11)

               Visbeidzot Komisijas rīcībā ir pietiekami daudz pirmšķietamu pierādījumu, ka, salīdzinot ar normālo vērtību, kas attiecīgajam ražojumam tika konstatēta iepriekš, izmeklējamais ražojums tiek pārdots par dempinga cenām.

         1.4.   Izmeklēšanas sākšana ex officio

               (12)

               Pēc dalībvalstu informēšanas konstatējusi, ka ir pietiekami pirmšķietami pierādījumi, lai sāktu izmeklēšanu atbilstīgi pamatregulas 13. panta 3. punktam un 14. panta 5. punktam, Komisija 2015. gada 1. maijā pēc savas iniciatīvas ar Īstenošanas regulu (ES) 2015/706 (6) (“procedūras sākšanas regula”) sāka izmeklēšanu. Komisija ar izmeklēšanas sākšanas regulu arī uzdeva muitas dienestiem reģistrēt citronskābes importu, kas nosūtīts no Malaizijas.

         1.5.   Izmeklēšana

               (13)

               Par izmeklēšanas sākšanu Komisija oficiāli paziņoja ĶTR un Malaizijas iestādēm, minēto valstu zināmajiem ražotājiem eksportētājiem, zināmajiem iesaistītajiem Savienības importētājiem un Savienības ražošanas nozarei. Malaizijas Republikas pārstāvniecība Eiropas Savienībā sniedza kontaktinformāciju par ražotājiem eksportētājiem Malaizijā. Atbrīvojuma veidlapas tika nosūtītas šiem ražotājiem eksportētājiem Malaizijā. Anketas tika nosūtītas arī zināmajiem ĶTR ražotājiem eksportētājiem un nesaistītiem Savienības importētājiem.

               (14)

               Ieinteresētajām personām tika dota iespēja procedūras sākšanas regulā noteiktajā termiņā rakstiski darīt zināmu savu viedokli Komisijai un/vai tirdzniecības procedūru uzklausīšanas amatpersonai un pieprasīt uzklausīšanu. Visām ieinteresētajām personām tika paziņots, ka nesadarbošanās gadījumā tiktu piemērots pamatregulas 18. pants un ka konstatējumi tiktu izdarīti, pamatojoties uz pieejamiem faktiem.

               (15)

               Viens Malaizijas uzņēmums nāca klajā ar apgalvojumu par to, ka tas nav citronskābes ražotājs, bet lietotājs, un tādēļ nepieprasīja atbrīvojumu. Šo uzņēmumu informēja par to, ka gadījumā, ja tam ir kādi saistītie ražošanas uzņēmumi Malaizijā, tie arī tiek aicināti sniegt atbildes uz atbrīvojuma veidlapām. Komisija nesaņēma atbildes uz atbrīvojuma veidlapām no Malaizijas ražotājiem eksportētājiem. Seši ražotāji eksportētāji ĶTR un četri nesaistīti Savienības importētāji sniedza atbildes uz anketas jautājumiem.

         1.6.   Pārskata periods un izmeklēšanas periods

               (16)

               Izmeklēšanas periods aptvēra laikposmu no 2011. gada 1. janvāra līdz 2015. gada 31. martam. Informācija par IP tika vākta, lai cita starpā izmeklētu tirdzniecības modeļa iespējamās pārmaiņas. Par pārskata periodu no 2014. gada 1. janvāra līdz 2015. gada 31. martam tika vāktas sīkākas ziņas, lai izpētītu, vai mazinājusies spēkā esošo pasākumu koriģējošā ietekme cenu un/vai daudzumu ziņā un vai nenotiek dempings.

         2.   IZMEKLĒŠANAS REZULTĀTI

   2.1.   Vispārīgi apsvērumi

               (17)

               Lai novērtētu, vai pasākumi tiek apieti, saskaņā ar pamatregulas 13. panta 1. punktu secīgi analizēja, vai ir vērojamas pārmaiņas tirdzniecības modelī starp ĶTR, Malaiziju un Savienību; vai šīs pārmaiņas izraisījusi kāda prakse, process vai darbs, kam nav cita pietiekama cēloņa vai ekonomiskā pamatojuma kā vien maksājuma uzlikšana; vai ir pierādījumi par kaitējumu vai to, ka maksājuma koriģējošā ietekme tiek mazināta izmeklējamā ražojuma cenas un/vai daudzumu ziņā; un, ja ir pierādījumi par dempingu attiecībā pret normālajām vērtībām, kas iepriekš noteikta sākotnējā izmeklēšanā, vajadzības gadījumā saskaņā ar pamatregulas 2. pantu.

         2.2.   Sadarbības pakāpe un tirdzniecības apjoma noteikšana

      Malaizija

               (18)

               Neviens eksportētājs, kas atrodas Malaizijā, šajā izmeklēšanā nesadarbojās. Ņemot vērā nesadarbošanos, secinājumus par citronskābes eksportu no Malaizijas uz Savienību izdarīja, pamatojoties uz pieejamajiem faktiem saskaņā ar pamatregulas 18. panta 1. punktu. Arī šajā gadījumā, lai noteiktu kopējo importa apjomu no Malaizijas uz Savienību, tika izmantoti Comext dati.

      ĶTR

               (19)

               Seši ražotāji/eksportētāji ĶTR, uz kuriem arī attiecās saistības, sniedza atbildes uz anketas jautājumiem. To uzņēmumu eksports, kuri sadarbojās, pārskata periodā veidoja 54 % no kopējā Ķīnas eksporta uz Savienību un aptuveni 69 % no Ķīnas eksporta uz Malaiziju.

               (20)

               Malaizijas uzņēmumu nesadarbošanās un ĶTR uzņēmumu tikai daļējas sadarbošanās dēļ, lai noteiktu kopējo eksporta apjomu no ĶTR uz Savienību, tika izmantoti Comext dati. Tos salīdzināja ar Ķīnas valsts statistikas datiem. Lai noteiktu kopējos eksporta apjomus no ĶTR uz Malaiziju, arī tika izmantoti Ķīnas valsts statistikas dati.

               (21)

               Statistikas dati tika savstarpēji salīdzināti ar datiem, ko iesniedza seši ražotāji eksportētāji, kuri sadarbojās. Dati, ko iesniedza uzņēmumi, kuri sadarbojās, uzrādīja līdzīgas tendences salīdzinājumā ar tendencēm, kuras konstatētas saskaņā Comext statistikas datiem, no vienas puses, un Ķīnas valsts statistikas datiem, no otras puses.

         2.3.   Tirdzniecības modeļa pārmaiņas

      Citronskābes imports uz Savienību

               (22)

               Izmeklēšanas periodā attiecīgā ražojuma imports no ĶTR uz Savienību 2011. un 2012. gadā palielinājās par 14 %. Pēc tam 2013. gadā tas samazinājās zem 2011. gada līmeņa, un līdz pārskata perioda beigām 2014. gadā atkal palielinājās. Kopumā izmeklēšanas periodā tas palielinājās par 5 % – no 201 345 t 2011. gadā līdz 210 516 t pārskata periodā.

               (23)

               Tas jāskata saistībā ar citronskābes relatīvo importa pieaugumu no Malaizijas attiecīgajā periodā, t. i., no 792 t 2011. gadā līdz 6 837 t pārskata periodā, t. i., pieaugums par vairāk nekā astoņām reizēm. Kopējais importa apjoma pieaugums no Malaizijas no 2011. gada līdz pārskata perioda beigām bija vairāk nekā 6 000 t.

               (24)

               1. tabulā ir atspoguļots citronskābes importa apjoms no ĶTR (7) un Malaizijas uz Savienību no 2011. gada 1. janvāra līdz pārskata perioda beigām.

                  1. tabula

                  Importa apjoms no ĶTR un Malaizijas uz Savienību

                           2011

                           2012

                           2013

                           2014

                           Pārskata periods (8)

                           Ķīna (t)

                           201 345

                           230 454

                           193 383

                           205 791

                           210 516

                              Indekss

                              100

                              114

                              96

                              102

                              105

                           Malaizija (t)

                           792

                           1 972

                           4 403

                           6 559

                           6 837

                              Indekss

                              100

                              249

                              556

                              828

                              863

      ĶTR eksports uz Malaiziju

               (25)

               Tāpat, kā parādīts 2. tabulā, citronskābes eksports no ĶTR uz Malaiziju izmeklēšanas periodā ir būtiski audzis relatīvā izteiksmē, t. i., no 7 990 t 2011. gadā līdz 13 763 t pārskata periodā, kas ir pieaugums par vairāk nekā 70 %. Šis pieaugums bija aptuveni 6 000 t, un tādējādi, kā parādīts 1. tabulā, tas gandrīz pilnībā atbilda importa apjomu pieaugumam no Malaizijas uz Savienību. Šī augošā tendence bija vērojama arī attiecībā uz sešiem Ķīnas ražotājiem eksportētājiem, kas sadarbojās.

                  2. tabula

                  Eksporta apjoms no ĶTR un Malaiziju

                           2011

                           2012

                           2013

                           2014

                           Pārskata periods

                           Kopējais eksports uz Malaiziju daudzuma ziņā (t)

                           7 990

                           7 333

                           11 693

                           15 172

                           13 763

                           Kopējais eksports uz Malaiziju, indeksēts (t)

                              100

                              92

                              146

                              190

                              172

                           Ķīnas ražotāju eksportētāju, kas sadarbojās, eksports uz Malaiziju (indekss)

                              100

                              123

                              209

                              197

                              216

                              Avots: Goodwill China Business Information Ltd, atbildes uz anketas jautājumiem.

      Secinājums par tirdzniecības modeļa pārmaiņām

               (26)

               Pēc sākotnējo pasākumu noteikšanas ir pieauguši eksporta apjomi no Malaizijas uz Savienību un no ĶTR uz Malaiziju. Tas rada pārmaiņas tirdzniecības modelī starp ĶTR un Malaiziju, no vienas puses, un Malaiziju un Savienību, no otras puses.

               (27)

               Vienlaikus jāatzīmē, ka izmeklēšanas periodā absolūtos skaitļos importa apjoms no Malaizijas uz Savienību bija salīdzinoši zems, bet tam ir tendence strauji pieaugt.

         2.4.   Pasākumu apiešanas prakses būtība

               (28)

               Pamatregulas 13. panta 1. punktā noteikts, ka pārmaiņām tirdzniecības modelī ir jābūt tādām, ko izraisa prakse, process vai darbs, un ka tām nevar būt cita pamatota iemesla vai ekonomiska izskaidrojuma kā vien maksājuma noteikšana. Prakse, process vai darbs cita starpā ietver tāda ražojuma nosūtīšanu caur trešām valstīm, uz kuru attiecas pasākumi.

      Ražošanas apjomi Malaizijā

               (29)

               Neviens Malaizijas uzņēmums nesadarbojās, tāpēc nav iespējams iegūt informāciju par iespējamajiem īstenajiem izmeklējamā ražojuma ražošanas apjomiem šajā valstī.

      Pārkraušana

               (30)

               Šīs izmeklēšanas sākumā Komisijas rīcībā bija pierādījumi, ka dažiem Ķīnas ražotājiem eksportētājiem bija darījumu kontakti ar importētājiem Savienībā, kas vedina domāt, ka pastāv iespēja izvairīties no maksājumiem, izmantojot pārkraušanu. Turklāt, kā minēts iepriekš 29. apsvērumā, nebija pierādījumu par reālu ražošanu Malaizijā, un neviens no Malaizijas uzņēmumiem nesadarbojās. Turklāt, kā konstatēts iepriekš 22.–26. apsvērumā, bija skaidrs, ka ir notikušas pārmaiņas tirdzniecības modelī, kas izpaužas kā vienlaicīgs eksporta pieaugums gandrīz vienādā daudzumā no ĶTR uz Malaiziju un importa pieaugums no Malaizijas uz Savienību.

               (31)

               Tādēļ ir secināts, ka Ķīnas izcelsmes citronskābes imports uz Savienību tiek pārkrauts caur Malaiziju.

         2.5.   Tāda pietiekama cēloņa vai ekonomiska pamatojuma trūkums, kas nav antidempinga maksājuma piemērošana

               (32)

               Izmeklēšanā netika konstatēts, ka pārsūtīšanai būtu cits pamatots iemesls vai ekonomisks pamatojums kā vien izvairīšanās no spēkā esošajiem attiecīgajam ražojumam noteiktajiem pasākumiem. Izņemot maksājumu, nekonstatēja citus elementus, ko varētu uzskatīt par kompensāciju ĶTR izcelsmes citronskābes pārsūtīšanas izmaksām caur Malaiziju, jo īpaši transportēšanas un pārkraušanas izmaksām.

         2.6.   Antidempinga maksājuma koriģējošās ietekmes mazināšana

               (33)

               Lai noteiktu, vai importētā citronskābe daudzuma un cenu ziņā vājinājusi spēkā esošo pasākumu koriģējošo ietekmi, tika izmantoti Comext dati, jo tie bija labākie pieejamie dati par importa no Malaizijas daudzumiem un cenām. Šādi noteiktās cenas tika salīdzinātas ar kaitējuma novēršanas līmeni, kas Savienības ražotājiem bija noteikts sākotnējās izmeklēšanās (9).

               (34)

               Vienlaikus jāatzīmē, ka izmeklēšanas periodā absolūtos skaitļos importa apjoms no Malaizijas uz Savienību bija salīdzinoši zems, bet tam ir tendence strauji pieaugt. Tādējādi importa pieaugums no Malaizijas uz Savienību no 792 t 2011. gadā līdz 6 837 t PP tika uzskatīts par relatīvi ievērojamu apjoma ziņā.

               (35)

               Salīdzinājums veikts starp sākotnējā izmeklēšanā noteikto kaitējuma novēršanas līmeni un vidējo svērto eksporta cenu, kas šajā izmeklēšanā Malaizijai noteikta, pamatojoties uz Comext datiem, un koriģēta atbilstīgi pēcimportēšanas izmaksām. Ņemot vērā pienācīgas sadarbības trūkumu, pēcimportēšanas izmaksas arī noteiktas, pamatojoties uz iepriekšējo izmeklēšanu datiem. Salīdzinājumā konstatēja ievērojamu mērķa cenas samazinājumu Malaizijai, t. i., 30–40 % apmērā. Tāpēc tika secināts, ka spēkā esošo pasākumu koriģējošā ietekme ir mazināta gan daudzuma, gan cenas ziņā.

         2.7.   Dempinga pierādījumi

               (36)

               Visbeidzot saskaņā ar pamatregulas 13. panta 1. punktu tika pārbaudīts, vai ir dempinga pierādījumi, kas saistīti ar normālo vērtību, kura tika noteikta iepriekšējās izmeklēšanās.

               (37)

               Sākotnējās regulās normālā vērtība ĶTR tika noteikta, pamatojoties uz cenām Kanādā, kas minētajās izmeklēšanās tika atzīta par piemērotu tirgus ekonomikas analogo valsti.

               (38)

               Cenas eksportam no Malaizijas tika noteiktas, balstoties uz pieejamajiem faktiem, t. i., uz pārskata periodā noteikto citronskābes vidējo eksporta cenu, kas pieejama Comext un koriģēta, kā aprakstīts turpmāk.

               (39)

               Lai nodrošinātu taisnīgu normālās vērtības un eksporta cenas salīdzinājumu, saskaņā ar pamatregulas 2. panta 10. punktu tika izdarītas pienācīgas korekcijas, lai ņemtu vērā atšķirības, kas ietekmē cenas un to salīdzināmību. Attiecīgi tika veiktas korekcijas saistībā ar atšķirībām transporta un apdrošināšanas izmaksās. Malaizijas ražotāji nesadarbojās, tāpēc korekcijas bija jānosaka, pamatojoties uz labākajiem pieejamajiem faktiem, t. i., uz cenu piedāvājumu, ko pārskata periodā ieguva frakta izmaksu noteikšanas vietnē (10) attiecībā uz transportu un apdrošināšanu no konkrētās ostas Malaizijā un konkrēto ostu Savienībā ar CIF piegādes noteikumiem, proti, 65–75 EUR/t.

               (40)

               Saskaņā ar pamatregulas 2. panta 11. un 12. punktu dempinga starpība tika aprēķināta, salīdzinot iepriekš noteikto vidējo svērto normālo vērtību, kas noteikta iepriekšējās izmeklēšanās, ar atbilstošajām vidējām svērtajām eksporta cenām no Malaizijas uz Savienību, kas noteiktas iepriekš 38. un 39. apsvērumā pārskata periodā, izteiktām procentos no CIF cenas līdz Savienības robežai pirms nodokļa samaksas. Saskaņā ar salīdzinājumu dempings bija 50–60 % apmērā.

         3.   PASĀKUMI

               (41)

               Pamatojoties uz iepriekš minēto, atbilstīgi pamatregulas 13. panta 1. punktam Komisija secināja, ka, veicot pārsūtīšanu caur Malaiziju, tiek apiets citronskābes importam noteiktais galīgais antidempinga maksājums.

               (42)

               Saskaņā ar pamatregulas 13. panta 1. punkta pirmo teikumu pasākumi, kas ir spēkā attiecībā uz attiecīgā ražojuma importu, tādējādi būtu jāattiecina uz izmeklējamā ražojuma importu, proti, uz to pašu ražojumu, ko gan nosūta no Malaizijas, neatkarīgi no tā, vai ir vai nav deklarēta tā izcelsme Malaizijā.

               (43)

               Pasākumi, kas tiek attiecināti, ir Komisijas Īstenošanas regulas (ES) 2015/82 1. panta 2. punktā “visiem pārējiem uzņēmumiem” patlaban noteiktie pasākumi, kas ir galīgais antidempinga maksājums 42,7 % apmērā un kas piemērojams neto cenai ar piegādi līdz Savienības robežai pirms nodokļa nomaksas.

               (44)

               Saskaņā ar pamatregulas 13. panta 3. punktu un 14. panta 5. punktu, kas paredz, ka visi attiecinātie pasākumi būtu jāpiemēro importam Savienībā, ievērojot ar procedūras sākšanas regulu noteikto prasību par reģistrāciju, maksājumi būtu jāiekasē par to reģistrēto citronskābes importu, kas nosūtīts no Malaizijas.

         4.   ATBRĪVOJUMA PIEPRASĪJUMI

               (45)

               Kā minēts 15. apsvērumā, pēc procedūras sākšanas neviens ražotājs attiecīgajā valstī neatsaucās. Tādējādi saskaņā ar pamatregulas 13. panta 4. punktu netika iesniegti pieprasījumi atbrīvot no iespējamās pasākumu attiecināšanas.

         5.   JAUNI EKSPORTĒTĀJI

               (46)

               Neskarot pamatregulas 11. panta 3. punktu, citiem Malaizijas ražotājiem, kuri neatsaucās šajā procedūrā un pārskata periodā izmeklējamo ražojumu uz Savienību neeksportēja, un apsver iespēju saskaņā ar pamatregulas 11. panta 4. punktu un 13. panta 4. punktu iesniegt atbrīvojuma pieprasījumu attiecībā uz attiecināto antidempinga maksājumu, būs jāaizpilda atbrīvojuma pieprasījuma veidlapa, lai Komisija varētu noteikt, vai atbrīvojums ir pamatots. Šādu atbrīvojumu var piešķirt pēc tam, kad novērtēta situācija tirgū, ražošanas jauda un jaudas izmantojums, iepirkums un pārdošana, un iespējamība, ka tiks turpināta tāda prakse, kurai nav pietiekama cēloņa vai ekonomiskā pamatojuma, un pierādījumi par dempingu. Komisija parasti veic arī pārbaudes apmeklējumu uzņēmumu telpās. Pieprasījums būtu jānosūta Komisijai, pievienojot visu vajadzīgo informāciju, īpaši par izmaiņām uzņēmuma darbībā, kas saistītas ar ražošanu un pārdošanu.

               (47)

               Ja atbrīvojums tiek atzīts par pamatotu, Komisija pēc apspriešanās ar padomdevēju komiteju attiecīgi ierosinās veikt attiecināto spēkā esošo pasākumu grozījumus. Pēc tam visi piešķirtie atbrīvojumi tiks uzraudzīti, lai nodrošinātu nosacījumu izpildi.

         6.   INFORMĀCIJAS IZPAUŠANA

   Visas ieinteresētās personas tika informētas par būtiskajiem faktiem un apsvērumiem, kas ir iepriekš minēto secinājumu pamatā, un tās tika aicinātas izteikt piezīmes. Piezīmes netika iesniegtas.

               (48)

               Šajā regulā paredzētie pasākumi ir saskaņā ar komitejas atzinumu, kas izveidota atbilstīgi Regulas (EK) Nr. 1225/2009 15. panta 1. punktam,

         IR PIEŅĒMUSI ŠO REGULU.
   1. pants
   1.   Ar šo galīgais antidempinga maksājums, ko piemēro “visiem pārējiem uzņēmumiem” un kas ar Regulas (EK) Nr. 1193/2008 1. panta 2. punktu noteikts Ķīnas Tautas Republikas izcelsmes citronskābes importam, tiek attiecināts arī uz citronskābes importu, ko nosūta no Malaizijas, neatkarīgi no tā, vai tam deklarēta Malaizijas izcelsme, un ko pašlaik klasificē ar KN kodiem 2918 14 00 (Taric kods 2918140010) un ex 2918 15 00 (Taric kods 2918150011).
   2.   Maksājumu, kurš attiecināts ar šā panta 1. punktu, iekasē par importu, kas nosūtīts no Malaizijas, neatkarīgi no tā, vai tam deklarēta Malaizijas izcelsme, un kas reģistrēts saskaņā ar Īstenošanas regulas (ES) 2015/706 2. pantu un Regulas (EK) Nr. 1225/2009 13. panta 3. punktu un 14. panta 5. punktu.
   3.   Ja nav noteikts citādi, piemēro spēkā esošos noteikumus par muitas nodokļiem.
   2. pants
   1.   Pieprasījumu atbrīvot no maksājuma, kurš ir attiecināts saskaņā ar 1. pantu, iesniedz rakstiski kādā no Eiropas Savienības oficiālajām valodām, un to paraksta atbrīvojuma pieprasītāja uzņēmuma pilnvarotais pārstāvis. Pieprasījums jānosūta uz šādu adresi:

               European Commission

               Directorate-General for Trade

               Directorate H

               Office: CHAR 04/039

               1040 Brussels

               BELGIUM

         2.   Saskaņā ar Regulas (EK) Nr. 1225/2009 13. panta 4. punktu Komisija var pieņemt lēmumu, ar kuru to uzņēmumu veikto importu, kuri neapiet ar Regulu (ES) Nr. 791/2011 noteiktos antidempinga pasākumus, atbrīvo no maksājuma, kas attiecināts ar 1. pantu.
   3. pants
   Ar šo muitas iestādēm jāpārtrauc importa reģistrēšana, kas noteikta saskaņā ar Regulas (ES) 2015/706 2. pantu.
   4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 14. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 22.12.2009., 51. lpp.

      (2)  Padomes 2008. gada 1. decembra Regula (EK) Nr. 1193/2008, ar ko piemēro galīgo antidempinga maksājumu un galīgi iekasē pagaidu maksājumus, kas noteikti Ķīnas Tautas Republikas izcelsmes citronskābes importam (OV L 323, 3.12.2008., 1. lpp.).

      (3)  Komisijas 2008. gada 2. decembra Lēmums 2008/899/EK, ar ko pieņem saistības, kas piedāvātas sakarā ar antidempinga procedūru attiecībā uz Ķīnas Tautas Republikas izcelsmes citronskābes importu (OV L 323, 3.12.2008., 62. lpp.).

      (4)  Komisijas 2012. gada 7. septembra Lēmums 2012/501/ES, ar kuru groza Lēmumu 2008/899/EK, ar ko pieņem saistības, kas piedāvātas sakarā ar antidempinga procedūru attiecībā uz Ķīnas Tautas Republikas izcelsmes citronskābes importu (OV L 244, 8.9.2012., 27. lpp.).

      (5)  Komisijas 2015. gada 21. janvāra Īstenošanas regula (ES) 2015/82, ar ko pēc termiņbeigu pārskatīšanas saskaņā ar Padomes Regulas (EK) Nr. 1225/2009 11. panta 2. punktu un daļējām starpposma pārskatīšanām saskaņā ar Regulas (EK) Nr. 1225/2009 11. panta 3. punktu nosaka galīgo antidempinga maksājumu Ķīnas Tautas Republikas izcelsmes citronskābes importam (OV L 15, 22.1.2015., 8. lpp.).

      (6)  Komisijas 2015. gada 30. aprīļa Īstenošanas regula (ES) 2015/706, ar ko sāk izmeklēšanu attiecībā uz Ķīnas Tautas Republikas izcelsmes citronskābes importam ar Komisijas Īstenošanas regulu (ES) 2015/82 noteikto antidempinga pasākumu iespējamu apiešanu, kura notiek, importējot citronskābi, kas nosūtīta no Malaizijas, neatkarīgi no tā, vai tai ir vai nav deklarēta Malaizijas izcelsme, un nosaka, ka šāds imports jāreģistrē (OV L 113, 1.5.2015., 38. lpp.).

      (7)  Šie izmeklēšanas periodi, proti, 2011., 2012. gadā un daļēji pārskata periodā sakrita ar periodiem, kas publicēti termiņbeigu pārskatīšanas Regulā (ES) 2015/82, kura minēta 4. apsvērumā. Importa apjomi šajā izmeklēšanā tika atjaunināti ar jaunākajiem datiem, kas pieejami Comext datubāzē; tādējādi šie rādītāji, iespējams, precīzi neatbilst rādītājiem, kuri publicēti termiņbeigu pārskatīšanas Regulā (ES) 2015/82.

      (8)  Dati pārskata periodā tika koriģēti uz divpadsmit mēnešu periodu.

      Avots: Comext statistika.

      (9)  167. apsvērums Īstenošanas regulā (ES) 2015/82.

      (10)  www.worldfreightrates.com.


title: Komisijas Īstenošanas regula (ES) Nr. 1117/2013 ( 2013. gada 6. novembris ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Arancia Rossa di Sicilia (AĢIN)]

text:
               9.11.2013

               LV

               Eiropas Savienības Oficiālais Vēstnesis

               L 299/18

         KOMISIJAS ĪSTENOŠANAS REGULA (ES) Nr. 1117/2013
   (2013. gada 6. novembris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Arancia Rossa di Sicilia (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1), un jo īpaši tās 52. panta 2. punktu,
   tā kā:

               (1)

               Ar Regulu (ES) Nr. 1151/2012 tika atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).

               (2)

               Saskaņā ar Regulas (ES) Nr. 510/2006 9. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Arancia Rossa di Sicilia”, kas reģistrēta atbilstīgi Komisijas Regulai (EK) Nr. 1107/96 (3).

               (3)

               Attiecīgais grozījums nav maznozīmīgs, tādēļ Komisija, piemērojot Regulas (EK) Nr. 510/2006 6. panta 2. punktu, grozījuma pieteikumu ir publicējusi Eiropas Savienības Oficiālajā Vēstnesī
                   (4). Komisijai nav iesniegts neviens paziņojums par iebildumiem saskaņā ar minētās regulas 7. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz šīs regulas pielikumā minēto nosaukumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 6. novembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 93, 31.3.2006., 12. lpp.

      (3)  OV L 148, 21.6.1996., 1. lpp.

      (4)  OV C 369, 29.11.2012., 16. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.6. grupa.   Svaigi vai pārstrādāti augļi, dārzeņi un labība

      ITĀLIJA
      Arancia Rossa di Sicilia (AĢN)


title: Komisijas Īstenošanas regula (ES) Nr. 1277/2011 ( 2011. gada 8. decembris ), ar kuru groza I pielikumu Regulai (EK) Nr. 669/2009, ar ko īsteno Eiropas Parlamenta un Padomes Regulu (EK) Nr. 882/2004 saistībā ar dzīvnieku barības un pārtikas, kas nav dzīvnieku izcelsmes barība un pārtika, pastiprinātu importa oficiālo kontroli  Dokuments attiecas uz EEZ

text:
               9.12.2011

               LV

               Eiropas Savienības Oficiālais Vēstnesis

               L 327/42

         KOMISIJAS ĪSTENOŠANAS REGULA (ES) Nr. 1277/2011
   (2011. gada 8. decembris),
   ar kuru groza I pielikumu Regulai (EK) Nr. 669/2009, ar ko īsteno Eiropas Parlamenta un Padomes Regulu (EK) Nr. 882/2004 saistībā ar dzīvnieku barības un pārtikas, kas nav dzīvnieku izcelsmes barība un pārtika, pastiprinātu importa oficiālo kontroli
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 15. panta 5. punktu,
   tā kā:

               (1)

               Komisijas Regulā (EK) Nr. 669/2009 (2) iekļauti noteikumi par pastiprinātu oficiālo kontroli, kas jāpiemēro, importējot tās I pielikumā uzskaitīto (“saraksts”) barību un pārtiku, kas nav dzīvnieku izcelsmes barība un pārtika, ievešanas vietās Regulas (EK) Nr. 882/2004 I pielikumā minētajās teritorijās.

               (2)

               Regulas (EK) Nr. 669/2009 2. pantā noteikts, ka sarakstu regulāri, ne retāk kā reizi ceturksnī, pārskata, ņemot vērā vismaz tos informācijas avotus, kas minēti pantā.

               (3)

               Kā liecina pārtikas incidentu biežums un nozīmīgums ātrās brīdināšanas sistēmā pārtikas un barības jomā (RASFF), konstatējumi, kas gūti, Pārtikas un veterinārajam birojam apmeklējot trešās valstis, kā arī tie ceturkšņa ziņojumi par pārtikas un barības sūtījumiem, kas nav dzīvnieku izcelsmes pārtika un barība, kurus saskaņā ar Regulas (EK) Nr. 669/2009 15. pantu Komisijai iesniegušas dalībvalstis, minētais saraksts būtu jāgroza.

               (4)

               Konkrēti saraksts būtu jāgroza, svītrojot ierakstus par precēm, par kurām informācijas avoti norāda, ka kopumā tās pienācīgi atbilst attiecīgajām Savienības tiesību aktos noteiktajām nekaitīguma prasībām, un kurām tāpēc pastiprināta oficiālā kontrole vairs nav pamatota.

               (5)

               Turklāt saraksts būtu jāgroza, samazinot oficiālās kontroles biežumu precēm, par kurām informācijas avoti norāda vispārēju aizvien lielāku atbilstību attiecīgajām Savienības tiesību aktos noteiktajām prasībām un kurām tāpēc pastiprināta oficiālā kontrole vairs nav pamatota.

               (6)

               Tāpēc būtu attiecīgi jāgroza ieraksti sarakstā attiecībā uz konkrētu importu no Argentīnas, Dominikānas Republikas, Ēģiptes un Indijas.

               (7)

               Savienības tiesību aktu skaidrības labad sarakstā ir arī jāizdara precizējumi ierakstos par svaigu piparu importu no Taizemes un barības piedevām un premiksiem no Indijas un jākonkretizē no Dominikānas Republikas, Ēģiptes un Taizemes importētu piparu veids.

               (8)

               Saraksta grozījumi, kas saistīti ar preču svītrošanu un kontroles biežuma samazināšanu, būtu jāpiemēro iespējami drīz, jo sākotnējās bažas par nekaitīgumu ir novērstas. Tādējādi šie grozījumi būtu jāpiemēro no šīs regulas spēkā stāšanās dienas.

               (9)

               Ņemot vērā, cik daudz grozījumu jāizdara Regulas (EK) Nr. 669/2009 I pielikumā, ir lietderīgi to aizstāt ar šīs regulas pielikuma tekstu.

               (10)

               Tāpēc attiecīgi būtu jāgroza Regula (EK) Nr. 669/2009.

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 669/2009 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.
   Tomēr no šīs regulas spēkā stāšanās dienas piemēro grozījumus šādos Regulas (EK) Nr. 669/2009 I pielikuma ierakstos:

               a)

               dzēš šādus ierakstus:

                           i)

                           zemesrieksti (nelobīti vai lobīti), zemesriekstu sviests un zemesrieksti, citādi sagatavoti vai konservēti, (pārtika un barība) no Argentīnas;

                           ii)

                           trauku ķirbis (pārtika) no Dominikānas Republikas;

                           iii)

                           zaļās pupiņas (pārtika) no Ēģiptes;

               b)

               samazina fiziskās kontroles un identitātes kontroles biežumu kaltētām garšvielām (pārtika) no Indijas.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 8. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 165, 30.4.2004., 1. lpp.

      (2)  OV L 194, 25.7.2009., 11. lpp.

      PIELIKUMS

            “I PIELIKUMS
            A.   Barība un pārtika, kas nav dzīvnieku izcelsmes un kuru izraudzītajā ievešanas vietā pārbauda pastiprinātā oficiālā kontrolē

                        Barība un pārtika
                        (paredzētais izmantojums)

                        KN kods (1)

                        Izcelsmes valsts

                        Risks

                        Fiziskās kontroles un identitātes kontroles biežums
                        (%)

                        Lazdu rieksti
                        (nelobīti vai lobīti)

                        0802 21 00; 0802 22 00

                        Azerbaidžāna (AZ)

                        Aflatoksīni

                        10

                           (Barība un pārtika)

                                    —

                                    Zemesrieksti, nelobīti

                                    —

                                 1202 41 00

                        Brazīlija (BR)

                        Aflatoksīni

                        10

                                    —

                                    Zemesrieksti, lobīti

                                    —

                                 1202 42 00

                                    —

                                    Zemesriekstu sviests

                                    —

                                 2008 11 10

                                    —

                                    Zemesrieksti, citādi sagatavoti vai konservēti

                                    —

                                    2008 11 91; 2008 11 96; 2008 11 98

                           (Barība un pārtika)

                        Kaltētas nūdeles

                        ex 1902

                        Ķīna (CN)

                        Alumīnijs

                        10

                           (Pārtika)

                        Pampelmūzes

                        ex 0805 40 00

                        Ķīna (CN)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (11)

                        20

                           (Pārtika – svaiga)

                        Tējas lapas (melnā un zaļā)

                        0902

                        Ķīna (CN)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (10)

                        10

                           (Pārtika)

                                    —

                                    Sparģeļpupiņas
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Dominikānas Republika (DO)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (3)

                        50

                                    —

                                    Balzambumbieris
                                    (Momordica charantia)

                                    —

                                    ex 0709 99 90; ex 0710 80 95

                                    —

                                    Pipari (saldie un citi)
                                    (Capsicum spp.)

                                    —

                                    0709 60 10; ex 0709 60 99; 0710 80 51; ex 0710 80 59

                                    —

                                    Baklažāni

                                    —

                                    0709 30 00; ex 0710 80 95

                           (Pārtika – svaigi, dzesēti vai saldēti dārzeņi)

                                    —

                                    Apelsīni (svaigi vai žāvēti)

                                    —

                                    0805 10 20; 0805 10 80

                        Ēģipte (EG)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (7)

                        10

                                    —

                                    Persiki (izņemot nektarīnus)

                                    —

                                 0809 30 90

                                    —

                                    Granātāboli

                                    —

                                 ex 0810 90 75

                                    —

                                    Zemenes

                                    —

                                 0810 10 00

                           (Pārtika – svaigi augļi un dārzeņi)

                        Pipari (saldie un citi) Capsicum spp.)

                        0709 60 10; ex 0709 60 99; 0710 80 51; ex 0710 80 59

                        Ēģipte (EG)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (12)

                        10

                           (Pārtika – svaiga, dzesēta vai saldēta)

                                    —

                                    Zemesrieksti, nelobīti

                                    —

                                 1202 41 00

                        Gana (GH)

                        Aflatoksīni

                        50

                                    —

                                    Zemesrieksti, lobīti

                                    —

                                 1202 42 00

                                    —

                                    Zemesriekstu sviests

                                    —

                                 2008 11 10

                           (Barība un pārtika)

                        Karija lapas (Bergera/Murraya koenigii)

                        ex 1211 90 85

                        Indija (IN)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (5)

                        10

                           (Pārtika – svaigi garšaugi)

                                    —

                                       Capsicum annuum, veseli

                                    —

                                 0904 21 10

                        Indija (IN)

                        Aflatoksīni

                        20

                                    —

                                       Capsicum annuum, grūsti vai malti

                                    —

                                 ex 0904 22 00

                                    —

                                    Karijs (čilli izstrādājumi)

                                    —

                                 0910 91 05

                                    —

                                    Muskatrieksts
                                    (Myristica fragrans)

                                    —

                                    0908 11 00, 0908 12 00

                                    —

                                    Muskatriekstu mizas
                                    (Myristica fragrans)

                                    —

                                    0908 21 00, 0908 22 00

                                    —

                                    Ingvers
                                    (Zingiber officinale)

                                    —

                                    0910 11 00, 0910 12 00

                                    —

                                       Curcuma longa garā kurkuma

                                    —

                                 0910 30 00

                           (Pārtika – kaltētas garšvielas)
                            (13)

                                    —

                                    Zemesrieksti, nelobīti

                                    —

                                 1202 41 00

                        Indija (IN)

                        Aflatoksīni

                        20

                                    —

                                    Zemesrieksti, lobīti

                                    —

                                 1202 42 00

                                    —

                                    Zemesriekstu sviests

                                    —

                                 2008 11 10

                                    —

                                    Zemesrieksti, citādi sagatavoti vai konservēti

                                    —

                                    2008 11 91; 2008 11 96; 2008 11 98

                           (Barība un pārtika)

                        Barības piedevas un premiksi

                        ex 2309; 2917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                        Indija (IN)

                        Kadmijs un svins

                        10

                           (Barība)

                        Okras jeb bāmijas

                        ex 0709 99 90

                        Indija (IN)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (2)

                        10

                           (Pārtika – svaiga)

                        Arbūzu (egusi, Citrullus lanatus) sēklas un no tām iegūtie produkti

                        ex 1207 99 96; ex 1106 30 90; ex 2008 99 99

                        Nigērija (NG)

                        Aflatoksīni

                        50

                           (Pārtika)

                                    —

                                       Capsicum annuum, veseli

                                    —

                                 0904 21 10

                        Peru (PE)

                        Aflatoksīni un ohratoksīns A

                        10

                                    —

                                       Capsicum annuum, grūsti vai malti

                                    —

                                 ex 0904 22 00

                           (Pārtika – kaltētas garšvielas)

                                    —

                                    Pipari (izņemot saldos) (Capsicum spp.)

                        ex 0709 60 99

                        Taizeme (TH)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (9)

                        10

                           (Pārtika – svaiga)

                                    —

                                    Koriandra lapas

                                    —

                                 ex 0709 99 90

                        Taizeme (TH)

                        Salmonella (6)

                        10

                                    —

                                    Baziliks (svētais, saldais)

                                    —

                                 ex 1211 90 85

                                    —

                                    Piparmētra

                                    —

                                 ex 1211 90 85

                           (Pārtika – svaigi garšaugi)

                                    —

                                    Koriandra lapas

                                    —

                                 ex 0709 99 90

                        Taizeme (TH)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (4)

                        20

                                    —

                                    Baziliks (svētais, saldais)

                                    —

                                 ex 1211 90 85

                        (Pārtika – svaigi garšaugi)

                                    —

                                    Sparģeļpupiņas
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Taizeme (TH)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (4)

                        50

                                    —

                                    Baklažāni

                                    —

                                    0709 30 00; ex 0710 80 95

                                    —

                                    Krustziežu dārzeņi

                                    —

                                    0704; ex 0710 80 95

                           (Pārtika – svaigi, dzesēti vai saldēti dārzeņi)

                                    —

                                    Saldie pipari (Capsicum annuum)

                                    —

                                    0709 60 10; 0710 80 51

                        Turcija (TR)

                        Pesticīdu atliekas, kas analizētas pēc multimetodes pesticīdu atlieku noteikšanai, kas balstās uz GC-MS un LC-MS, vai izmantojot vienas atliekas noteikšanas metodes (8)

                        10

                                    —

                                    Tomāti

                                    —

                                    0702 00 00; 0710 80 70

                        (Pārtika – svaigi, dzesēti vai saldēti dārzeņi)

                        Žāvētas vīnogas

                        0806 20

                        Uzbekistāna (UZ)

                        Ohratoksīns A

                        50

                           (Pārtika)

                                    —

                                    Zemesrieksti, nelobīti

                                    —

                                 1202 41 00

                        Dienvidāfrika (ZA)

                        Aflatoksīni

                        10

                                    —

                                    Zemesrieksti, lobīti

                                    —

                                 1202 42 00

                                    —

                                    Zemesriekstu sviests

                                    —

                                 2008 11 10

                                    —

                                    Zemesrieksti, citādi sagatavoti vai konservēti

                                    —

                                    2008 11 91; 2008 11 96; 2008 11 98

                           (Barība un pārtika)

                                    —

                                       Capsicum annuum, grūsti vai malti:

                                    —

                                 ex 0904 22 00

                        Visas trešās valstis

                        Krāsvielas Sudan

                        10

                                    —

                                    Karijs (čilli izstrādājumi)

                                    —

                                 0910 91 05

                                    —

                                       Curcuma longa (garā kurkuma)

                                    —

                                 0910 30 00

                           (Pārtika – kaltētas garšvielas)

                                    —

                                    Sarkano palmu eļļa

                                    —

                                 ex 1511 10 90

                           (Pārtika)

                  B.   Definīcijas

            Šajā pielikumā “krāsvielas Sudan” ir šādas ķīmiskās vielas:

                        i)

                        Sudan I (CAS numurs 842-07-9);

                        ii)

                        Sudan II (CAS numurs 3118-97-6);

                        iii)

                        Sudan III (CAS numurs 85-86-9);

                        iv)

                        Scarlet Red; vai Sudan IV (CAS numurs 85-83-6)”.

         (1)  Ja jāpārbauda tikai daži ar kādu KN kodu klasificēti produkti un preču nomenklatūrā šim kodam nav atsevišķas apakšnodaļas, tad šo KN kodu marķē ar “ex” (piemēram, ex 1006 30: attiecas tikai uz basmati rīsiem, kas paredzēti tiešam patēriņam cilvēku uzturā).

         (2)  Konkrēti šādu vielu atliekas: acefāts, metamidofoss, triazofoss, endosulfāns, monokrotofoss.

         (3)  Konkrēti šādu vielu atliekas: amitrazs, acefāts, aldikarbs, benomils, karbendazims, hlorfenapirs, hlorpirifoss, CS2 (ditiokarbamāti), diafentiurons, diazinons, dihlorvoss, dikofols, dimetoāts, endosulfāns, fenamidons, imidakloprīds, malations, metamidofoss, metiokarbs, metomils, monokrotofoss, ometoāts, oksamils, profenofoss, propikonazols, tiabendazols, tiakloprīds.

         (4)  Konkrēti šādu vielu atliekas: acefāts, karbarils, karbendazims, karbofurāns, hlorpirifoss, hlorpirifosmetils, dimetoāts, etions, malations, metalaksils, metamidofoss, metomils, monokrotofoss, ometoāts, profenofoss, protiofoss, hinalfoss, triadimefons, triazofoss, dikrotofoss, EPN, triforīns.

         (5)  Konkrēti šādu vielu atliekas: triazofoss, oksidemetonmetils, hlorpirifoss, acetamiprīds, tiametoksams, klotianidīns, metamidofoss, acefāts, propargīts, monokrotofoss.

         (6)  Atsauces metode EN/ISO 6579 vai metode, kas validēta attiecībā pret to, kā minēts Komisijas Regulas (EK) Nr. 2073/2005 (OV L 338, 22.12.2005., 1. lpp.) 5. pantā.

         (7)  Konkrēti šādu vielu atliekas: karbendazims, ciflutrīns, ciprodinils, diazinons, dimetoāts, etions, fenitrotions, fenpropatrīns, fludioksonils, heksaflumurons, lambda-cihalotrīns, metiokarbs, metomils, ometoāts, oksamils, fentoāts, tiofanātmetils.

         (8)  Konkrēti šādu vielu atliekas: metomils, oksamils, karbendazims, klofentezīns, diafentiurons, dimetoāts, formetanāts, malations, procimidons, tetradifons, tiofanātmetils.

         (9)  Konkrēti šādu vielu atliekas: karbofurāns, metomils, ometoāts, dimetoāts, triazofoss, malations, profenofoss, protiofoss,etions karbendazīms, triforīns, procimidons, formetanāts.

         (10)  Konkrēti šādu vielu atliekas: buprofezīns, imidakloprīds, fenvalerāts un esfenvalerāts (RS un SR izomēru summa), profenofoss, trifluralīns, triazofoss, triadimefons un triadimenols (triadimefona un triadimenola summa), cipermetrīns (cipermetrīns, ieskaitot pārējo komponentu izomēru maisījumus (izomēru summa)).

         (11)  Konkrēti šādu vielu atliekas: triazofoss, triadimefons un triadimenols (triadimefona un triadimenola summa), parationmetils, fentoāts.

         (12)  Konkrēti šādu vielu atliekas: karbofurāns (summa), hlorpirifoss, cipermetrīns (summa), ciprokonazols, dikofols (summa), difenokonazols, dinotefurāns, etions, flusilazols, folpets, prohlorāzs, profenofoss, propikonazols, tiofanāta-metils un triforīns.

         (13)  Laika posmā no šā tiesību akta spēkā stāšanās dienas līdz tā piemērošanas sākuma dienai (2012. gada 1. janvārī) jāizmanto šādi KN kodi:

                  —

                     Capsicum annuum, veseli 0904 20 10

                  —

                     Capsicum annuum, grūsti vai maltiex 0904 20 90

                  —

                  Muskatrieksts (Myristica fragrans): 0908 10 00

                  —

                  Muskatriekstu mizas (Myristica fragrans): 0908 20 00

                  —

                  Ingvers (Zingiber officinale): 0910 10 00